આજે ભારતની સૌથી ફાસ્ટ ટ્રેન નિજામુદ્દીન-આગરા "ગતિમાન એક્સપ્રેસ"ને રેલ પ્રધાન સુરેશ પ્રભુએ લીલો ઝંડી લહેરાવી શરૂ કરી છે. આ ટ્રેન દિલ્હીથી આગરા સુધીની 160 કિલોમીટરનું અંતર 100 મિનિટમાં પૂર્ણ કરશે. વધુમાં પ્લેનની જેમ જ યાત્રીઓને અહીં અનેક સુવિધાઓ મળશે. અહીં ટ્રેન હોસ્ટેસ તેમનું સ્વાગત કરશે. સાથે જ વાઇફાઇ કનેક્શન, હાઇસ્પીડ અને હાઇપ્રોફાઇલ ટ્રેનની તમામ સુવિધાઓ આ ટ્રેનમાં ઉપલબ્ધ હશે.